Πρωί. 5 και τέταρτο. Μας παίρνει τηλέφωνο ο Πλοίαρχος Νέμο για να ετοιμάσουμε τον Ναυτίλο, το υποβρύχιό μας, για ένα μεγάλο ταξίδι χωρίς προορισμό.

Όλα έδειχναν τέλεια. Ώσπου…. Τα πράγματα δεν πήγαν όπως περιμέναμε.

Το ταξίδι μας ξεκίνησε. Η θάλασσα ήρεμη, καθόλου σύννεφα και ο ήλιος έλαμπε. Ο πλοίαρχος μας προειδοποίησε για βύθιση. Όπως και έγινε. Κανονικά στην πορεία μας πηγαίναμε, όταν ξαφνικά οι ουρανοί άνοιξαν, όλα σκοτείνιασαν και δυνατές βροχές και μεγάλα κύματα πέταγαν το υποβρύχιο μας δεξιά και αριστερά με μεγάλες ταχύτητες. Είμασταν όλοι πανικοβλημένοι και προσπαθούσαμε να αφήσουμε πίσω μας την κακοκαιρία και να δίναμε μεγαλύτερη προσοχή στο πού να κρυφτούμε. Ο καπετάνιος αποφάσισε να ανεβάσουμε το υποβρύχιο στην επιφάνεια για να έχουμε λιγότερες αναταράξεις. Όπως ανεβαίνουμε, βλέπουμε μία μεγάλη, ξύλινη πλατφόρμα που θυμίζει ένα πάτωμα σπιτιού απλά πολύ πιο μεγάλο. Σταματάμε λίγο για να το αφήσουμε να μας προσπεράσει και όταν μας προσπερνάει, ανεβαίνουμε στην επιφάνεια για να δούμε περί τίνος πρόκειται. Ήταν ένα μεγάλο ξύλινο πλοίο με πολλά ζώα. Από το πλοίο ακούστηκε μία ανθρώπινη φωνή. Καθώς πλησιάζουμε, μας αντικρίζει η κιβωτός και μας λέει:
- Πώς βρεθήκατε εδώ, πώς ζείτε μετά από αυτήν την θαλασσοταραχή και αυτήν την πλημμύρα; Πού κρυφτήκατε;
- Είμαστε ναύτες, γενναίοι και τρανοί, σε υποβρύχιο μεγάλο είμαστε κρυμμένοι και ανεβήκαμε εδώ εξαιτίας των κυμάτων, απαντάει ο καπετάνιος Νέμο.

- Εσείς τώρα, γιατί είστε σε αυτό το πλοίο και γιατί είναι η γη πλημμυρισμένη; Ρωτάει ο Νέμο.

- Πολλά κακά ήρθαν στους ανθρώπους… Ο θεός, βλέποντας την κακή συμπεριφορά τους και τις κακίες που κάνουν αποφάσισε να πλημμυρήσει την Γη για να σκοτώσει όλους τους ανθρώπους, εκτός από τον Νώε και την οικογένειά του και ζευγάρια από όλα τα ζώα του κόσμου, απαντάει η Κιβωτός.

- Εσύ που είσαι η πιο ψηλή, βλέπεις καθόλου στεριά ή μόνο νερό θαλασσινό, ρωτάει ο Νέμο.

- Δυστυχώς για να σε ενημερώσω μόνο στεριά δεν βλέπω, αλλά γνωρίζω ότι από κάτω μάς είναι τόπος μακρινός με πολλά δέντρα και πολλές ελιές.

*Έτσι μερόνυχτα πέρασαν πολλά, με καμία ελπίδα επιστροφής. Έτσι ο καπετάνιος Νέμο, έγινε φίλος με τον Νώε, την κιβωτό και τα ζώα τα οποία πρόσφεραν ζεστασιά και συντροφιά στο ατελείωτο ταξίδι τους. Όταν ξαφνικά έγινε κάτι που κανένας δεν περίμενε…*

- Βρήκαμε στεριά παιδιά !!! φωνάζει ο Νώε ενθουσιασμένος.

Τότε το πλήρωμα του Νώε (η οικογένεια του και οι ναύτες του καπετάνιου Νέμο), ξυπνάνε με την φλόγα της επιστροφής να έχει ξανανάψει.

Μετά από πάρα πολλές ημέρες, η στάθμη του νερού έπεσε και ο καπετάνιος Νέμο και το πλήρωμα του, έπρεπε να αποχαιρετήσουν τον Νώε και την οικογένεια του. Ο αποχωρισμός ήταν δύσκολος όμως έδωσαν μεγάλη υπόσχεση ότι κάποτε σε κάποια άλλη, μακρινή θάλασσα θα ξανασυναντηθούν

Παπαδόπουλος Γιώργος Α1